# Dongo: cako kwan i yoo maber

Waraga ma konyo jo ot wek ki pong waraga me pwony ka waraga me dongo iyo pwony

## Pi ngo cako gang kwan iyo maber pire tek?

Cako kwan i yoo maber konyo latin ni me nongo pwonye maber dok me bedo ki yom cwiny i kare ma aa ki i kindergarten me donyo cukul ki dong i pwonye ne ma i anyim. Dongo i yoo maber konyo mede pa pwonye pa latin ni kacel ki dongo ne maber, kun nongo mede i kom gin ma latin okato ki iye con ki matye kakato ki iye kombedo me weko owiny agonya, obed ki tek cwiny dok bene okube ki dano. Cako kwan i yoo maber bene konyo gin me weko gubed dano matek ma romo kanyo jami.

## Waraga me pwony ka waraga me dongo i pwony ni obedo ngo?

Kony pi lutino matino, cukul, kony me gwok maber ki inge cawa me cukul (OSHC) kacel ki lunyodo gitiyo kacel me tyelo kor pwonye ki ber bedo pa latin. Gileyo ngec kun gitiyo ki waraga me dongo i pwonye ki me dongo (TLDS). Man dul mamiyo kony pi lutino matino aye coyo bot lutino ducu ma gimito cito i cukul.

Dul me TLDS miyo ngec i kom kit ma latin ni tye kanongo pwonye kede, dongo kacel ki ber bedo ne bot dul mamiyo kony bot lutino matino kacel ki cukul mapatpat. TLDS miyo ngec i kom miti, diro kacel ki kero pa latin ni dok ki yero yoo ma opore kacel ki kit me pwony marwate me tyelo kor latin ni.

TLDS romo konyi me niang dok konyo pwonye pa latin ni i kare me cako kwan. Ngec ma i TLDS konyo lupwonye pa lutino matino me niang latin ni ki me kati ki yub me pwony ma opore. Ka latin ni bibedo i kony me gwok maber inge cawa me cukul (OHSC), TLDS konyo me goyo pulan pi cawa gi bene.

TLDS tye ki ngec mapatpat i kom latin ni macalo nyinge, nino nywale ki cale kacel ki nyingi ki ngec i kom kit me nongi. Romo bene bedo ki nying kacel ki ngec i kom kit me nongo ludiro mapatpat i kit me gwoko lutino matino ma con gukonyo latin ni.

Konyo kor TLDS pa latin ni obedo yoo acel me dongo me donyo i yub me cukul ma in ki latin ni romo bedo tye iye kacel mapud cukul pe ocake.

## Atwero niang I kom TLDS pa latina nining?

Dul ma miyo kony bot lutino matino pa latin ni bimiyo boti kabedo me nongo jami me TLDS manonge i yamo. TLDS manonge i yamo aye yoo maber loyo me pongo TLDS.

Ka pe iromo tic ki yoo ma i yamo ni, ci iromo penyo pi ma tye i karatac.

## But TLDS mene ma myero apong?

*Dul 1* ki *1.1* myero lapwony pa lutino matino ma opwonyo latin ni aye opong.

*Dul 1.2* Lapwony pa lutino matino ma opwonyo latin ni aye romo pongo ne ka inen latin ni obedo ki peko i dongo onyo obedo ki goro mo. Ludiro mukene matye kakonyo latin ni bene romo medo kakany.

*Dul 2: Latin* pong ngec man ki dano madit ma tye ki ngec maber iye. Man romo bedo in onyo lapwony pa lutino matino ma pwonyo en.

*Dul 3: Jo ot* man in ma ipongo. Gin ma itimo iye pire tek. Bute eni tye ki lapeny me konyo in kati ki jami ma latin ni maro timmo, kacel ki tammi ki byek pi latin ni ki i cukul. Gammo lapeny magi romo konyo lupwonye kacel ki lutic me OSHC (ka rwate) me tic i, kacel ki niang kit latin ni, ma obikonyo pwonye ki dongo ne.

## Gin ango ma time I nge TDLS Otum?

Inge tyeko pongo TLDS, lapwony pa lutino matino obimiyo boti kopi acel ma kipongo.

Lapwony ni pa lutino matino bene bimiyo TLDS ma kipongo bot cukul pa latin ni ki bot dul me OHSC (ka rwate).

Ka pud pe ingeyo cukul mene ma latin ni obikwano iye, lapwony ni pa lutino matino obimiyo boti kopi me ariyo ne me TLDS. Iromo miyo man bot cukul i kare me coyo latin ni.

Ka pe i pongo *Dul 3: Gang* lapwony pa lutino matino pa latin ni pud obimiyo dul mukene ma kipongo ni bot cukul ki dul me OSHC (ka mite) ka bene miyo boti kopi acel.

Kwed kacel ki lok ma oaa ki i cukul cimo ni poko ngec man konyo i kit me dongo me cito i cukul. Ka pe itye ki miti me miyo TLDS bot cukul pa latin ni, tim ber inywak lok man ki lapwony pa lutino matino pa latin ni.

Ngec ma opore dok maber konyo ludiro me pwonye ki gwoke me Victorian me bedo ki ngec mamite me gwoko ber bedo pa latin.

Ka imito ngec makene, citi i <https://www.vic.gov.au/information-sharing-schemes-and-the-maram-framework>

## Ka imito niang ngec makene

Me niang jami mukene, lim [www.vic.gov.au/transition-school-resources-families](http://www.vic.gov.au/transition-school-resources-families)

Ngec man bene nonge i leb mukene mapol ma i kin paco i kabedo acel man: [www.vic.gov.au/transition-school-resources-families](http://www.vic.gov.au/transition-school-resources-families)